  Анжелика Тихонова корреспондент Удмуртиысь куинь школаос «Лучшая школа России – 2021» огъяросси вожвылъяськонын вормизы. Со сярысь элькунысь дышетонъя но тодосъя министерстволэн пресс-службаез ивортӥз. 100 устоосыз пӧлы Пичи Пургаысь Совето Союзысь Герой Султан Закиров нимо 1 номеро школа, Ижкарысь 73 номеро школа но Сарапулысь 8 номеро школа пыризы Конкурсын школалэн кивалтӥсезлэсь, солэн дышетон но визьнодан ужъя воштӥсезлэсь но визьнодан ужъя воштӥсезлэсь ужамзэс дунъязы. Нимаз номинациосын устооссэ кивалтӥсьёсты но воштӥсьёссэс пусйизы. Озьы дас устоосыз пӧлы Пичи Пургаысь 1 номеро школаысь кивалтӥсьлэн воштӥсез Вера Злобина пыриз. Пусъём, конкурсэ Удмуртиысь 40 дышетон ужъюртъёс пыриськизы Вормисьёсты Москваын сӥё-дано ужрадын пусйизы. Нырысетӥ куинь интыосты басьтӥсьёсты – Алтай, Краснодар, Белгород улосвылъёсысь школаосты – 300 сюрс манетэн пусйизы. Тодэ вайытом, Алнаш ёросысь школа йӧскалык лулчеберетэз дышетонэз радъянъя огъяросси вожвылъяськонын вормисьёс пӧлы шедиз. Тегъёс: Дышетон Ижкар Сарапул Удмуртия школаос ПичиПурга  